วอลุ่มเข้า ESTAR ซื้อขายทะลุ 122 ลบ. จับตาผลงานปีนี้โตต่อ!
วอลุ่มเข้า ESTAR ดันมูลค่าการซื้อขายทะลุ 122 ลบ. จับตาผลงานปีนี้โตต่อ หลังปี 63 โต 2 เท่าตัว!
วอลุ่มเข้า ESTAR ดันมูลค่าการซื้อขายทะลุ 122 ลบ. จับตาผลงานปีนี้โตต่อ หลังปี 63 โต 2 เท่าตัว!
28 เม.ย. 2564

ผู้สื่อข่าวรายงานว่า ราคาหุ้นบริษัท อีสเทอร์น สตาร์ เรียล เอสเตท จำกัด (มหาชน) หรือ ESTAR วันที่ 28 เม.ย.2564 ณ เวลา 15.06 น. อยู่ที่ระดับ 0.66 บาท ปรับตัวขึ้น 0.07 บาท หรือ 11.86% ด้วยมูลค่าการซื้อขาย 122.9 ล้านบาท โดยในวันนี้หุ้นมีมูลค่าการซื้อขายหนาแน่นทะลุ 100 ล้านบาทจากปกติซื้อขายเฉลี่ยประมาณ 4-10 ล้านบาทเท่านั้น

ขณะที่ราคาหุ้นปรับตัวขึ้นอย่างมีนัยสำคัญ 2 วันทำการติดต่อกัน นับตั้งแต่ราคาหุ้นอยู่ที่ระดับ 0.59 บาท เมื่อวันที่ 27 เม.ย.2564
ด้านผลประกอบการประจำปี 2563 มีกำไรสุทธิ 188.52 ล้านบาท ปรับตัวเพิ่มขึ้น 258% เมื่อเทียบกับปี 2562 มีกำไรสุทธิ 52.62 ล้านบาท
อนึ่ง ESTAR เป็นผู้ดำเนินธุรกิจหลักเกี่ยวกับการพัฒนาอสังหาริมทรัพย์เพื่อขาย หรือให้เช่า และธุรกิจสนามกอล์ฟ ในกรุงเทพมหานครและจังหวัดระยอง